CELEX: 32013D0615(01)
Language: ro
Date: 2013-06-14 00:00:00
Title: Decizia de punere în aplicare a Comisiei din 14 iunie 2013 privind finanțarea pentru anul 2013 a activităților în domeniul veterinar legate de politica de informare a Uniunii Europene și sprijinirea organizațiilor internaționale și de mai multe măsuri necesare pentru a asigura aplicarea legislației privind produsele alimentare și hrana pentru animale și a legislației fitosanitare

15.6.2013   
            
            
               RO
            
            
               Jurnalul Oficial al Uniunii Europene
            
            
               C 170/23
            
         DECIZIA DE PUNERE ÎN APLICARE A COMISIEI
   din 14 iunie 2013
   privind finanțarea pentru anul 2013 a activităților în domeniul veterinar legate de politica de informare a Uniunii Europene și sprijinirea organizațiilor internaționale și de mai multe măsuri necesare pentru a asigura aplicarea legislației privind produsele alimentare și hrana pentru animale și a legislației fitosanitare
   2013/C 170/06
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 (1) privind normele financiare aplicabile bugetului general al Uniunii (denumit în continuare „Regulamentul financiar”), în special articolul 84,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (2), în special articolele 16, 19, 20, 21, 23 și 27,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (3), în special articolul 76 alineatul (1),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (4), în special articolul 66 alineatul (1) litera (c),
   întrucât:
   
               (1)
            
            
               În conformitate cu articolul 84 din Regulamentul financiar și cu articolul 94 din Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (5) (numite în continuare „normele de aplicare”), angajarea cheltuielilor din bugetul Uniunii este precedată de o decizie de finanțare care menționează elementele esențiale ale acțiunii care implică respectivele cheltuieli și care este adoptată de instituție sau de autoritățile cărora instituția le-a delegat competențele corespunzătoare.
            
         
               (2)
            
            
               Normele de aplicare identifică gradul de detaliere considerat suficient pentru a descrie cadrul unei decizii de finanțare.
            
         
               (3)
            
            
               În conformitate cu articolul 128 din Regulamentul financiar, trebuie adoptat un program de lucru anual pentru granturi.
            
         
               (4)
            
            
               Este necesar să se stabilească un program de lucru pentru activitățile Uniunii Europene în domeniul veterinar legate de politica de informare, sprijinirea organizațiilor internaționale și informatizarea procedurilor în domeniul veterinar.
            
         
               (5)
            
            
               Întrucât programul de lucru din anexe este un cadru suficient de detaliat în sensul articolului 94 din normele de aplicare, prezenta decizie constituie o decizie de finanțare pentru cheltuielile prevăzute în programul de lucru pentru granturi și achiziții publice.
            
         
               (6)
            
            
               În conformitate cu articolul 22 din Decizia 2009/470/CE, Uniunea poate să întreprindă sau să sprijine statele membre sau organizațiile internaționale să întreprindă acțiuni tehnice și științifice necesare pentru dezvoltarea legislației veterinare a Uniunii, precum și pentru dezvoltarea învățământului sau a formării profesionale în domeniul veterinar.
            
         
               (7)
            
            
               În conformitate cu articolul 53d din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (6), s-au obținut elemente de probă de către ordonatorul de credite conform cărora organizațiile internaționale (OIE și FAO), cărora urmează să li se încredințeze punerea în aplicare a bugetului Uniunii prin gestiune în comun, aplică, în materie de contabilitate, audit, control intern și proceduri de achiziții publice, standarde care oferă garanții echivalente standardelor recunoscute la nivel internațional.
            
         
               (8)
            
            
               A fost finalizat un proiect comun UE-OIE privind studiul referitor la elaborarea unei liste a bolilor prioritare ale animalelor, inclusiv a celor transmisibile la om, și la gruparea lor pe categorii. În cadrul acestui proiect a fost dezvoltat un instrument pentru gruparea pe categorii și ierarhizarea bolilor. În prezent, este necesară o contribuție financiară pentru colectarea informațiilor și ajustarea instrumentului care urmează să fie utilizat, de asemenea, pentru bolile animalelor acvatice, acest lucru fiind necesar pentru elaborarea unei liste a bolilor în cadrul noii legislații a UE în domeniul sănătății animale.
            
         
               (9)
            
            
               La 29 noiembrie 2003, Uniunea Europeană și Organizația Națiunilor Unite au semnat un acord-cadru financiar și administrativ care a stabilit cadrul indispensabil pentru acordul între Comisia Comunităților Europene și Organizația Națiunilor Unite pentru alimentație și agricultură, semnat la 17 iulie 2003.
            
         
               (10)
            
            
               În conformitate cu Decizia 2009/492/CE a Comisiei din 22 iunie 2009 cu privire la contribuția financiară a Comunității la fondul fiduciar 911100MTF/INT/003/EEC (7) pentru a sprijini campania împotriva febrei aftoase în afara Comunității, Comisia Europeană a încheiat, la data de 1 septembrie 2009, Acordul de implementare MTF/INT/003/EEC privind „activitățile finanțate de către CE în perioada 2009-2013 efectuate de Comisia Europeană pentru combaterea febrei aftoase (EuFMD) a Organizației pentru alimentație și agricultură (FAO)”. Durata acordului a fost de 48 de luni. Întrucât focare de febră aftoasă și, în anumite cazuri, epidemii grave, continuă să apară în țări terțe vecine cu statele membre, putând amenința starea de sănătate a animalelor sensibile din statele membre, este necesară reînnoirea acordului de punere în aplicare și, respectiv, stabilirea contribuției Uniunii la fondul fiduciar 911100MTF/INT/003/EEC.
            
         
               (11)
            
            
               Este oportun ca contribuția Uniunii să fie fixată la un nivel maxim de 4 000 000 EUR pentru o perioadă de 24 de luni. Bugetul fondului fiduciar pentru 2013 ar trebui constituit din soldul final al resurselor acestuia la 31 august 2013 și dintr-o contribuție a Uniunii care să permită atingerea unei sume în dolari americani echivalentă cu 2 000 000 EUR. Ulterior, cheltuielile vor fi finanțate prin transferuri anuale sau printr-un calendar de plăți specificate într-un nou acord de punere în aplicare, care este încheiat pe baza acordului-cadru financiar și administrativ pentru finanțarea de către Uniune a programelor Organizației Națiunilor Unite.
            
         
               (12)
            
            
               Articolul 19 litera (a) punctul (i) din Decizia 2009/470/CE prevede că Uniunea furnizează o contribuție financiară pentru colectarea și păstrarea tuturor informațiilor cu privire la legislația Uniunii privind sănătatea și bunăstarea animalelor și siguranța alimentară a produselor de origine animală.
            
         
               (13)
            
            
               O contribuție financiară este necesară pentru a oferi acces la o bază de date interactivă a legislației veterinare, pentru a le permite statelor membre să aibă acces la informațiile relevante de natură veterinară pe o bază anuală.
            
         
               (14)
            
            
               Articolul 13 din Tratatul privind funcționarea Uniunii Europene (8) impune Uniunii și statelor membre să respecte pe deplin cerințele de bunăstare a animalelor atunci când formulează și pun în aplicare unele dintre politicile Uniunii. Având în vedere Comunicarea Comisiei către Parlamentul European, Consiliu și Comitetul Economic și Social European privind Strategia Uniunii Europene pentru protecția și bunăstarea animalelor 2012-2015 (9), este oportun să se finanțeze inițiative pentru punerea în aplicare a acestei strategii.
            
         
               (15)
            
            
               În ultimii ani au fost desfășurate activități de comunicare pentru a promova aspectele legate de sănătatea animalelor și principiile strategiei în materie de sănătate animală în rândul părților interesate, al organizațiilor și al societății în ansamblul ei. Este adecvată continuarea acestor activități de comunicare, inclusiv a celor orizontale, în 2013.
            
         
               (16)
            
            
               Articolul 27 din Decizia 2009/470/CE prevede contribuția financiară a Uniunii pentru implementarea programelor naționale de eradicare și supraveghere. În conformitate cu același articol, Comisia evaluează aceste programe. Va fi efectuată de către experți externi o evaluare prealabilă a acestor programe depuse pentru 2014.
            
         
               (17)
            
            
               Lupta împotriva comerțului cu produse de protecție a plantelor ilegale și contrafăcute este necesară pentru protecția sănătății umane și animale, precum și pentru protecția mediului. În conformitate cu articolul 76 alineatul (1) din Regulamentul (CE) nr. 1107/2009, Comisia poate prevedea cheltuieli pentru activitățile care contribuie la atingerea obiectivelor acestui regulament.
            
         
               (18)
            
            
               Regulamentul (CE) nr. 882/2004 stabilește reguli aplicabile realizării controalelor oficiale menite să verifice respectarea regulilor destinate în special să prevină, să elimine sau să reducă la un nivel acceptabil riscurile pentru om și pentru animale, fie în mod direct, fie prin intermediul mediului și să garanteze practici corecte în domeniul comerțului cu alimente și hrană pentru animale și protejarea intereselor consumatorilor, inclusiv etichetarea acestor alimente și a hranei pentru animale, precum și orice altă formă de informare a consumatorilor.
            
         
               (19)
            
            
               În conformitate cu articolul 66 alineatul (1) litera (c) din Regulamentul (CE) nr. 882/2004, creditele necesare pentru finanțarea altor măsuri necesare pentru a asigura aplicarea acestui regulament se autorizează în fiecare an în cadrul procedurii bugetare. Măsurile menționate la articolul 66 includ, în special, organizarea de studii, publicarea de informații și organizarea de reuniuni și conferințe.
            
         
               (20)
            
            
               Un studiu a pus la îndoială validitatea metodei de depistare a CEN EN 1785:2003. Este necesar ca acesta să fie repetat în scopul de a verifica validitatea metodei.
            
         
               (21)
            
            
               Organizația pentru Cooperare și Dezvoltare Economică (OCDE) este o organizație recunoscută la nivel mondial pentru experiența privind analiza economică și recomandările pentru factorii de decizie politică. Prin urmare, în conformitate cu articolul 134 alineatul (1) litera (b) din normele de aplicare, contractul poate fi atribuit doar OCDE, din motive tehnice.
            
         
               (22)
            
            
               Într-un raport tehnic comun publicat în 2009, intitulat „The bacterial challenge: time to react”, Agenția Europeană pentru Medicamente (EMA) și Centrul European de Prevenire și Control al Bolilor (ECDC) estimau costul anual al rezistenței antimicrobiene la oameni ca fiind de 1,5 miliarde EUR. Ca urmare a acestei estimări a EMA și a ECDC și pentru a evidenția mai bine impactul rezistenței antimicrobiene, este nevoie de o analiză economică corespunzătoare efectuată de un partener recunoscut, cum ar fi OCDE, pentru a fi utilizată în sprijinul propunerilor de politici.
            
         
               (23)
            
            
               Comunicarea cu privire la controlul alimentelor și al hranei pentru animale nu poate fi legată întotdeauna de un anumit subiect. Prin urmare, este adecvat să se aloce resurse activităților orizontale de comunicare în acest domeniu.
            
         
               (24)
            
            
               Oficiul Alimentar și Veterinar (OAV) are un rol important pentru a ajuta la menținerea unui sistem de siguranță alimentară cu un standard înalt în UE și în țările terțe care exportă către UE. Activitatea OAV poate fi privită ca un element-cheie din sistemul UE de siguranță a alimentelor și este important ca informațiile legate de sarcinile de inspecție să fie diseminate.
            
         
               (25)
            
            
               În 2012, Comisia a comandat un studiu specific pentru a examina sistemele de etichetare a produselor care nu conțin OMG-uri din UE și pentru a identifica și analiza elementele care trebuie luate în considerare în contextul unei posibile abordări armonizate la nivelul UE privind o astfel de etichetare. Rezultatele acestui studiu vor fi discutate cu statele membre și cu părțile interesate în 2013. În funcție de rezultatele studiului și de discuțiile ulterioare, ar putea fi considerată necesară o armonizare mai aprofundată a acestui domeniu. Prin urmare, Comisia ar trebui să realizeze o evaluare a impactului cuprinzătoare pentru mai multe metode de armonizare, care ar necesita o analiză aprofundată a impactului economic, social, comercial, precum și a impactului asupra consumatorilor și asupra mediului. Ar trebui prevăzute mijloace financiare adecvate în vederea realizării activităților de colectare a datelor și de evaluare a opțiunilor în sprijinul acestei evaluări a impactului.
            
         
               (26)
            
            
               Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (10) și Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente cu proprietăți aromatizante destinate utilizării în și pe produsele alimentare (11) necesită adoptarea unei metodologii comune pentru colectarea, de către statele membre, a informațiilor privind consumul și utilizarea aditivilor alimentari și a aromelor în UE. O astfel de metodologie comună este necesară pentru a se asigura că utilizarea acestor substanțe în UE rămâne sigură pentru consumatori. Monitorizarea ar trebui să se concentreze în primul rând asupra nivelurilor tipice și maxime de utilizare a aditivilor și asupra substanțelor nedorite care sunt prezente în aromele naturale sau în anumite ingrediente alimentare. Aceasta va permite Autorității Europene pentru Siguranța Alimentară (EFSA) să efectueze evaluări fiabile ale expunerii și Comisiei să adopte măsuri eficiente și proporționale de gestionare a riscurilor.
            
         
               (27)
            
            
               Laboratoarele de referință din UE (LRUE) ar trebui să prezinte programul de lucru pentru 2014 până la sfârșitul lunii septembrie a acestui an. Comisia evaluează aceste programe. O evaluare prealabilă a acestor programe depuse pentru 2014 va fi efectuată de către experți externi.
            
         
               (28)
            
            
               Domeniul de aplicare al Regulamentului (UE) nr. 619/2011 al Comisiei de stabilire a metodelor de eșantionare și analiză pentru controlul oficial al furajelor în vederea detectării materialului modificat genetic pentru care o procedură de autorizare este în curs de desfășurare sau a cărui autorizare a expirat (12) vizează prezența materialelor modificate genetic neautorizate (MG) doar în hrana pentru animale. Regulamentul respectiv a inclus o clauză de revizuire care solicită Comisiei să monitorizeze aplicarea sa și impactul său asupra pieței interne, precum și asupra operatorilor din sectorul furajelor și creșterii animalelor, precum și asupra altor operatori și, dacă este necesar, să prezinte propuneri de revizuire a măsurii. Datele inițiale prezentate de părțile interesate și toate noile date ar trebui colectate și analizate și constituie baza care permite Comisiei să sprijine o evaluare a impactului situației actuale față de o extindere a domeniului de aplicare la produsele alimentare. Pentru a sprijini acest studiu ar trebui să fie prevăzute mijloace financiare adecvate.
            
         
               (29)
            
            
               Prezenta decizie de finanțare poate acoperi, de asemenea, plata dobânzilor datorate pentru întârzierea plății, pe baza articolului 92 din Regulamentul financiar și a articolului 111 din normele de aplicare.
            
         
               (30)
            
            
               În scopul aplicării prezentei decizii, este adecvat să se definească termenul „modificare semnificativă” în sensul articolului 94 alineatul (4) din normele de aplicare.
            
         
               (31)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         DECIDE:
   
      TITLUL I
   
   
      Programul de lucru de punere în aplicare a Deciziei 2009/470/CE a Consiliului
   
   Articolul 1
   Se adoptă programul de lucru anual pentru punerea în aplicare a articolelor 16, 19, 20, 21, 23 și 27 din Decizia 2009/470/CE, astfel cum este prevăzut în anexa I.
   Articolul 2
   Contribuția maximă autorizată prin prezentul titlu pentru implementarea prezentului program este fixată la 6 764 700 EUR și urmează a fi finanțată prin linia bugetară 17 04 02 01 din bugetul general al Uniunii Europene pentru 2013.
   Articolul 3
   Execuția bugetară a sarcinilor legate de punctele I.2.1 și I.2.2 din anexa I poate fi încredințată Organizației Mondiale pentru Sănătatea Animalelor (OIE) și Organizației Națiunilor Unite pentru alimentație și agricultură (FAO), care aplică standarde ce oferă garanții echivalente standardelor recunoscute la nivel internațional în materie de contabilitate, audit, control intern și proceduri de achiziții publice.
   
      TITLUL II
   
   
      Programul de lucru de punere în aplicare a legislației fitosanitare
   
   Articolul 4
   Se adoptă programul de lucru anual pentru punerea în aplicare a Regulamentului (CE) nr. 1107/2009 prevăzut în anexa II.
   Articolul 5
   Contribuția maximă autorizată prin prezentul titlu pentru punerea în aplicare a programului este fixată la 100 000 EUR și urmează a fi finanțată prin linia bugetară 17 04 04 01 din bugetul general al Uniunii Europene pentru 2013.
   
      TITLUL III
   
   
      Programul de lucru de punere în aplicare a Regulamentului (CE) nr. 882/2004
   
   Articolul 6
   Se adoptă programul de lucru anual pentru punerea în aplicare a articolului 66 alineatul (1) litera (c) din Regulamentul (CE) nr. 882/2004, astfel cum este prevăzut în anexa III.
   Articolul 7
   Contribuția maximă autorizată prin prezentul titlu pentru punerea în aplicare a programului este fixată la 888 582 EUR și urmează a fi finanțată prin linia bugetară 17 04 07 01 din bugetul general al Uniunii Europene pentru 2013.
   
      TITLUL IV
   
   
      Dispoziții generale
   
   Articolul 8
   Programele de lucru menționate la titlurile I, II și III constituie decizii de finanțare în sensul articolului 84 din Regulamentul financiar.
   Articolul 9
   (1)   Ordonatorul de credite poate adopta modificări ale fiecărui titlu, care nu se consideră semnificative în sensul articolului 94 alineatul (4) din normele de aplicare, în conformitate cu principiile bunei gestiuni financiare și ale proporționalității.
   (2)   Modificările cumulate ale creditelor alocate acțiunilor din cadrul fiecărui program de lucru care nu depășesc 10 % din contribuția maximă prevăzută la articolele 2, 5 și 7 din prezenta decizie nu sunt considerate semnificative în sensul articolului 94 alineatul (4) din normele de aplicare, cu condiția ca acestea să nu afecteze în mod semnificativ natura și obiectivul programelor de lucru.
   Articolul 10
   Creditele menționate la articolele 2, 5 și 7 pot acoperi, de asemenea, dobânzile de întârziere.
   Articolul 11
   Prezenta decizie se adresează ordonatorilor de credite delegați.
   
      Adoptată la Bruxelles, 14 iunie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 298, 26.10.2012, p. 1.
   
      (2)  JO L 155, 18.6.2009, p. 30.
   
      (3)  JO L 309, 24.11.2009, p. 1.
   
      (4)  JO L 165, 30.4.2004, p. 1, astfel cum a fost rectificat prin JO L 191, 28.5.2004, p. 1.
   
      (5)  JO L 362, 31.12.2012, p. 1.
   
      (6)  JO L 248, 16.9.2002, p. 1.
   
      (7)  JO L 164, 26.6.2009, p. 64.
   
      (8)  JO C 83, 30.3.2010, p. 47.
   
      (9)  COM(2012) 6 final.
   
      (10)  JO L 354, 31.12.2008, p. 16.
   
      (11)  JO L 354, 31.12.2008, p. 34.
   
      (12)  JO L 166, 25.6.2011, p. 9.
   
      ANEXA I
      
         Decizia 2009/470/CE a Consiliului din 25 mai 2009 privind anumite cheltuieli în domeniul veterinar, în special articolele 16, 19, 20, 21, 23 și 27 – Programul de lucru pentru 2013
      
      I.1.   INTRODUCERE
      
      Prezentul program conține 7 subiecte principale pentru anul 2013. Pe baza obiectivelor stabilite în Decizia 2009/470/CE din 25 mai 2009, alocarea bugetului și principalele acțiuni sunt următoarele:
      
                  (a)
               
               
                  pentru cheltuielile executate în cadrul unei gestiuni comune (punctul I.2):
                  
                              (i)
                           
                           
                              o contribuție în favoarea OIE până la o sumă maximă de 540 000 EUR (punctul I.2.1) pentru organizarea:
                              
                                          —
                                       
                                       
                                          unei conferințe mondiale privind biosecuritatea;
                                       
                                    
                                          —
                                       
                                       
                                          unor seminare regionale privind viața sălbatică, notificarea bolilor animalelor și siguranța alimentelor de origine animală în faza de producție; și
                                       
                                    
                                          —
                                       
                                       
                                          unor reuniuni regionale/conferințe privind bunăstarea animalelor, privind planul de luptă progresivă împotriva febrei aftoase și privind Comitetul permanent comun al rețelei mediteraneene de sănătate animală, precum și privind sănătatea animalelor acvatice;
                                       
                                    
                        
                              (ii)
                           
                           
                              o contribuție în favoarea FAO până la o sumă maximă de 4 000 000 EUR (punctul I.2.2) pentru a oferi asistență în campania împotriva febrei aftoase în afara Uniunii;
                           
                        
            
                  (b)
               
               
                  pentru achiziții publice (executate în cadrul unei gestiuni centralizate directe) (punctul I.3):
                  
                              (i)
                           
                           
                              utilizarea unei proceduri de ofertare privind o contribuție menită să permită accesul administratorilor din statele membre la o bază de date privind legislația veterinară: 150 000 EUR (punctul I.3.1);
                           
                        
                              (ii)
                           
                           
                              o contribuție în favoarea activităților de comunicare orizontale referitoare la sănătatea animală: 112 700 EUR (punctul I.3.2);
                           
                        
                              (iii)
                           
                           
                              evenimente în sprijinul politicii actuale privind bunăstarea animalelor și întreținerea instrumentelor de comunicare existente: 782 000 EUR (punctul I.3.3);
                           
                        
                              (iv)
                           
                           
                              publicarea și difuzarea de informații pentru promovarea aspectelor legate de sănătatea animală, a principiilor strategiei în materie de sănătate animală și a bunăstării animalelor: 1 030 000 EUR (punctul I.3.4);
                           
                        
                              (v)
                           
                           
                              evaluarea prealabilă externă a programelor de eradicare/supraveghere pentru 2013: 150 000 EUR (punctul I.3.5).
                           
                        
            I.2.   ACȚIUNI ÎN CADRUL UNEI GESTIUNI COMUNE
      
      I.2.1.   ORGANIZAțIA MONDIALĂ PENTRU SĂNĂTATEA ANIMALELOR (OIE)
      Conferința mondială privind biosecuritatea; seminarii regionale destinate punctelor focale ale OIE în Europa pentru fauna sălbatică, pentru notificarea bolilor animale și pentru siguranța sanitară a alimentelor de origine animală în faza de producție; reuniuni regionale ale grupului de coordonare a platformei în materie de bunăstare a animalelor pentru Europa; conferința regională privind punerea în aplicare a planului de luptă progresivă împotriva febrei aftoase în Asia Centrală; reuniuni regionale ale Comitetului permanent comun al rețelei mediteraneene de sănătate animală (REMESA); ajustarea instrumentului de clasificare și ierarhizare din cadrul studiului OIE și elaborarea unei liste a bolilor prioritare ale animalelor, inclusiv a celor transmisibile la om și gruparea lor pe categorii, pentru ca acesta să fie utilizat, de asemenea, pentru bolile animalelor acvatice.
      TEMEIUL JURIDIC
      Articolul 23 din Decizia 2009/470/CE
      LINIE BUGETARĂ
      17 04 02 01
      NUMĂRUL ORIENTATIV ȘI TIPUL ACORDURILOR PREVĂZUTE
      Un acord de contribuție pentru perioada 2013-2014
      ENTITATEA RESPONSABILĂ DE PUNEREA ÎN APLICARE
      Organizația Mondială pentru Sănătatea Animalelor (OIE) este o organizație interguvernamentală responsabilă cu îmbunătățirea sănătății animalelor la nivel mondial. OIE emite, de asemenea, standarde de sănătate animală pentru comerțul internațional cu animale vii și produse derivate din acestea, care sunt recunoscute de Organizația Mondială a Comerțului ca norme sanitare internaționale de referință.
      Pentru:
      
                  —
               
               
                  a îmbunătăți sănătatea animală la nivel mondial și, în consecință, a reduce riscul de boli ale animalelor în UE;
               
            
                  —
               
               
                  a promova politica și normele Uniunii privind sănătatea și bunăstarea animalelor; și
               
            
                  —
               
               
                  a facilita astfel exporturile UE,
               
            este important ca abordarea UE în domeniile sănătății animale și bunăstării animalelor să fie comunicată tuturor țărilor membre ale OIE și ca UE să sprijine în mod activ conferințele și seminarele de formare profesională organizate de OIE.
      Comisia și OIE au semnat, la 7 iunie 2010, un acord-cadru pe termen lung care stabilește dispozițiile administrative și financiare pentru cooperarea lor (anexate la prezenta decizie), în virtutea cărora „Acordul privind contribuția Uniunii Europene la o organizație internațională” (denumit în continuare „Acordul standard privind contribuția” sau „ASC”) se aplică programelor și acțiunilor la nivel mondial, regional sau național administrate de OIE și finanțate sau cofinanțate de Uniunea Europeană.
      O evaluare aprofundată și completă a fost efectuată anterior de către OIE pe baza unei „evaluări pe patru piloni”. Această evaluare a stabilit că OIE a aplicat, în materie de contabilitate, audit, control și proceduri de achiziție, standarde care oferă garanții echivalente standardelor recunoscute la nivel internațional.
      OBIECTIVE DE REALIZAT ȘI REZULTATE PREVĂZUTE
      Comunicarea strategiei UE privind sănătatea și bunăstarea animalelor și sănătatea publică veterinară către toate țările membre ale OIE prin promovarea politicii și a standardelor Uniunii, cu ocazia conferințelor și seminarelor de formare profesională organizate de OIE. În final, îmbunătățirea sănătății și a bunăstării animalelor, precum și a sănătății publice veterinare la nivel mondial, reducerea riscurilor în UE și facilitarea exporturilor UE.
      Finalizarea studiului privind elaborarea unei liste a bolilor prioritare ale animalelor, inclusiv a celor transmisibile la om și ajustarea instrumentului pentru gruparea pe categorii și ierarhizarea bolilor, elaborat în acest cadru, pentru ca acesta să fie utilizat, de asemenea, pentru bolile animalelor acvatice. Această finalizare este necesară pentru elaborarea listei bolilor în cadrul noii legislații a UE în domeniul sănătății animale. Aceasta va duce la o mai bună stabilire a ordinii de prioritate a acțiunilor UE și la o mai bună utilizare a resurselor.
      DESCRIEREA ȘI OBIECTIVELE MĂSURII DE PUNERE ÎN APLICARE
      O prezentare generală a diferitelor acțiuni care urmează a fi finanțate în temeiul acestui punct poate fi consultată mai jos.
      IMPLEMENTARE
      Gestiune comună
      CALENDAR ORIENTATIV PENTRU ÎNCHEIEREA ACORDULUI DE CONTRIBUȚIE
      Al treilea trimestru al anului 2013
      VALOAREA ȘI RATA MAXIMĂ A CONTRIBUȚIEI
      540 000 EUR
      Rezumat al activităților care urmează a fi organizate de OIE în 2013-2014:
      
                  —
               
               
                  o conferință mondială privind biosecuritatea (100 000 EUR)
               
            
                  —
               
               
                  șase conferințe/seminare regionale (360 000 EUR), și
               
            
                  —
               
               
                  un studiu cu privire la gruparea bolilor pe categorii (80 000 EUR).
               
            I.2.2.   CONTRIBUȚIE FINANCIARĂ LA FONDUL FIDUCIAR 911100MTF/INT/003/CEE ÎN FAVOAREA EUFMD SUB EGIDA ORGANIZAȚIEI PENTRU ALIMENTAȚIE ȘI AGRICULTURĂ (FAO)
      Scopul este de a sprijini campania împotriva febrei aftoase (FA) în afara Uniunii. În acest scop, EuFMD a stabilit un plan strategic pentru perioada 2013-2017, compus din patru piloni.
      Primul pilon are ca obiectiv îmbunătățirea pregătirii pentru gestionarea unei crize legate de FA în țările membre, inclusiv dezvoltarea unui cadru de experți europeni în domeniul gestionării unei astfel de crize prin formare în timp real, sprijinirea planificării măsurilor de urgență, dezvoltarea de instrumente de sprijinire a procesului de luare a deciziilor pentru administratorii programelor de combatere a bolii, precum și un program pentru dezvoltarea unui sistem de alertă rapidă și de gestionare a bolii în regiunea balcanică.
      Al doilea pilon are ca obiectiv reducerea riscurilor pentru țările membre, rezultate din situația febrei aftoase în țările vecine Uniunii Europene, prin lupta progresivă împotriva FA în regiunile învecinate, în principal în zonele limitrofe ale Turciei și Israelului, dar și în țările din nordul Africii.
      Al treilea pilon are ca obiectiv promovarea strategiei globale de luptă progresivă împotriva FA prin sprijinul oferit de experți activităților convenite de FAO și OIE.
      Al patrulea pilon include un mecanism de intervenție de urgență în cazul unei crize legate de FA în țările vecine Uniunii, care ar putea include furnizarea de vaccinuri de urgență în regiuni care reprezintă un risc pentru țările membre.
      TEMEIUL JURIDIC
      Articolul 16 din Decizia 2009/470/CE
      LINIE BUGETARĂ
      17 04 02 01
      NUMĂRUL ORIENTATIV ȘI TIPUL CONTRIBUȚIEI
      Un acord de contribuție pentru perioada 2013-2015 care va fi pus în aplicare în următorul mod:
      
                  1.
               
               
                  Soldul Fondului fiduciar 911100MTF/INT/003/CEE la 31 august 2013.
               
            
                  2.
               
               
                  Contribuția financiară a Uniunii la fondul fiduciar se stabilește la o sumă maximă de 4 000 000 EUR pentru o perioadă de 24 de luni, începând cu 1 septembrie 2013.
               
            
                  3.
               
               
                  Prima rată a sumei menționate la alineatul (2) pentru anul 2013 este compusă din următoarele elemente:
                  
                              (a)
                           
                           
                              soldul menționat la alineatul (1);
                           
                        
                              (b)
                           
                           
                              o contribuție a Uniunii egală cu suma necesară pentru a atinge un total al fondului fiduciar în dolari SUA echivalent cu 2 000 000 EUR.
                           
                        
            
                  4.
               
               
                  Cheltuielile efectuate de fondul fiduciar de la 1 septembrie 2013 până la 31 august 2015 vor fi finanțate prin contribuții anuale ale Uniunii de plătit în 2014 și, respectiv, 2015. Cu toate acestea, plata acestor contribuții depinde de disponibilitatea resurselor necesare în bugetul Uniunii.
               
            
                  5.
               
               
                  Contribuțiile anuale ale Uniunii prevăzute la alineatul (4) se bazează pe raportul financiar întocmit de Comisia Europeană pentru Combaterea Febrei Aftoase (EuFMD) fie cu ocazia sesiunii anuale a comitetului executiv, fie cu ocazia sesiunii generale bienale a EuFMD, raport susținut de o documentație detaliată în conformitate cu regulile FAO și cu acordul-cadru financiar și administrativ pentru finanțarea de către Uniune a activităților FAO.
               
            
                  6.
               
               
                  Se încheie un acord de punere în aplicare privind utilizarea și funcționarea fondului fiduciar între Comisie și FAO pe o perioadă de 24 de luni, începând cu 1 septembrie 2013.
               
            
                  7.
               
               
                  Fondul fiduciar este gestionat în comun de Comisia Europeană și EuFMD în conformitate cu acordul de punere în aplicare menționat la alineatul (6).
               
            VALOAREA ȘI RATA MAXIMĂ A CONTRIBUȚIEI
      4 000 000 EUR
      I.3.   ACHIZIȚII PUBLICE
      
      Pachetul bugetar global rezervat pentru contractele de achiziții publice în anul 2013 se ridică la 2 224 700 EUR.
      I.3.1.   ACCESUL ADMINISTRAȚIILOR STATELOR MEMBRE LA O BAZĂ DE DATE INTERACTIVĂ PRIVIND LEGISLAȚIA VETERINARĂ
      TEMEIUL JURIDIC
      Articolul 20 din Decizia 2009/470/CE
      LINIE BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un contract de servicii
      OBIECTUL CONTRACTELOR PREVĂZUTE (DACĂ ESTE POSIBIL)
      Legislația veterinară conține numeroase elemente la care este util ca administratorii din statele membre să aibă acces într-un mod interactiv. O astfel de bază de date ar trebui actualizată în termen de 24 de ore de la publicarea unei noi legislații și ar trebui să conțină versiunile consolidate ale legislației în cauză. Aceasta ar trebui să conțină, de asemenea, prezentări generale ușor de utilizat ale datelor conexe care sunt importante pentru activitatea de zi cu zi a autorităților veterinare din statele membre.
      Contribuția prevăzută va permite ca legislația veterinară și datele conexe să fie puse la dispoziția administratorilor din statele membre într-un mod interactiv și ușor accesibil pentru anii 2014 și 2015.
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Al treilea trimestru al anului 2013
      SUMĂ ORIENTATIVĂ PENTRU CEREREA DE OFERTE
      150 000 EUR
      I.3.2.   CONTRIBUȚIA ORIZONTALĂ PENTRU ACTIVITĂȚILE DE COMUNICARE REFERITOARE LA SĂNĂTATEA ANIMALĂ
      TEMEIUL JURIDIC
      Articolul 20 din Decizia 2009/470/CE
      LINIE BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Aproximativ 10 contracte specifice care se bazează pe mai multe contracte-cadru.
      OBIECTUL CONTRACTELOR PREVĂZUTE (DACĂ ESTE POSIBIL)
      O contribuție orizontală pentru activitățile de comunicare referitoare la sănătatea animală
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      De-a lungul anului 2013
      SUMĂ ORIENTATIVĂ PENTRU CEREREA DE OFERTE
      112 700 EUR
      I.3.3.   MANIFESTĂRI ÎN SPRIJINUL POLITICII ACTUALE PRIVIND BUNĂSTAREA ANIMALELOR ȘI ÎNTREȚINEREA INSTRUMENTELOR DE COMUNICARE EXISTENTE
      TEMEIUL JURIDIC
      Articolele 20 și 23 din Decizia 2009/470/CE
      LINIE BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      6 contracte specifice care se bazează pe mai multe contracte-cadru.
      OBIECTUL CONTRACTELOR PREVĂZUTE (DACĂ ESTE POSIBIL)
      
                  (a)
               
               
                  Producția de publicații scrise privind bunăstarea animalelor (30 000 EUR)
               
            
                  (b)
               
               
                  Activități educative de sensibilizare a copiilor cu privire la bunăstarea animalelor (162 000 EUR)
               
            
                  (c)
               
               
                  Organizarea a 2 ateliere la nivel regional destinate medicilor veterinari (120 000 EUR)
               
            
                  (d)
               
               
                  Studiu pentru pregătirea unui raport privind impactul activităților legate de bunăstarea animalelor asupra competitivității crescătorilor europeni de animale într-o lume globalizată (100 000 EUR)
               
            
                  (e)
               
               
                  Studiu privind bunăstarea câinilor și a pisicilor (incluzând un atelier pe tema comerțului cu aceste animale) (200 000 EUR)
               
            
                  (f)
               
               
                  Organizarea unei formări pentru colectarea de date privind puii de carne (170 000 EUR)
               
            IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Între al doilea și al treilea trimestru al anului 2013
      SUMĂ ORIENTATIVĂ PENTRU CEREREA DE OFERTE
      782 000 EUR
      I.3.4.   PUBLICAȚII ȘI DIFUZARE DE INFORMAȚII PENTRU PROMOVAREA ASPECTELOR LEGATE DE BUNĂSTAREA ANIMALELOR ȘI A PRINCIPIILOR STRATEGIEI ÎN MATERIE DE SĂNĂTATE ANIMALĂ
      TEMEIUL JURIDIC
      Articolul 20 din Decizia 2009/470/CE
      LINIE BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Încheierea a cel puțin 10 contracte de servicii specifice în temeiul unui contract-cadru
      OBIECTUL CONTRACTELOR PREVĂZUTE (DACĂ ESTE POSIBIL)
      
                  (a)
               
               
                  Organizarea unei conferințe veterinare în 2013 la Bruxelles, referitoare la noua lege privind sănătatea animală, în scopul promovării unui cadru legislativ modern, flexibil și simplificat (100 000 EUR)
               
            
                  (b)
               
               
                  Organizarea unui seminar destinat studenților din domeniul veterinar în vederea consolidării mesajului „de la fermă la consumator” (75 000 EUR)
               
            
                  (c)
               
               
                  Participarea la evenimente internaționale pentru a promova abordarea integrată a siguranței alimentare „de la fermă la consumator” prin intermediul a două evenimente majore (300 000 EUR) și a trei evenimente de amploare mai mică (300 000 EUR). Participarea la aceste evenimente va permite unui număr de circa 2 milioane de cetățeni să se convingă de valoarea adăugată și de avantajele politicii noastre pentru viața lor de zi cu zi.
               
            
                  (d)
               
               
                  Sprijinirea a diverse activități de comunicare legate de sistemul de control al comerțului și de expertiză (TRACES), inclusiv site internet, raport anual, broșură și eveniment mediatic (55 000 EUR)
               
            
                  (e)
               
               
                  Editarea de publicații și materiale promoționale privind sănătatea animală (200 000 EUR). Acestea vor contribui la consolidarea mesajelor noastre privind avantajele sănătății animalelor pentru cetățeni (fiind legate de siguranța alimentelor, sănătatea umană și economie) și la susținerea activităților de promovare a acestor mesaje la nivel local.
               
            IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      De-a lungul anului 2013
      SUMĂ ORIENTATIVĂ PENTRU CEREREA DE OFERTE
      1 030 000 EUR
      I.3.5.   O EVALUARE PREALABILĂ EXTERNĂ A PROGRAMELOR DE ERADICARE/SUPRAVEGHERE PENTRU 2014
      TEMEIUL JURIDIC
      Articolul 27 din Decizia 2009/470/CE
      LINIE BUGETARĂ
      17 04 02 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Încheierea a cel puțin 30 de contracte cu experți externi care urmează să fie selectați printr-o cerere de exprimare a interesului (Appel à Manifestation d’Intérêt — A.M.I.).
      OBIECTUL CONTRACTELOR PREVĂZUTE (DACĂ ESTE POSIBIL)
      În conformitate cu articolul 27 din Decizia 2009/470/CE, Comisia evaluează programele depuse pentru 2014. Pot fi depuse programe pentru 11 boli. Scopul este realizarea unei evaluări prealabile a acestor programe de către doi asistenți tehnici externi pentru fiecare boală.
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII
      Iunie-iulie 2013
      SUMĂ ORIENTATIVĂ A ACȚIUNII
      150 000 EUR
   
   
      ANEXA II
      
         Programul de lucru pentru 2013
      
      
         Legislația privind pesticidele
      
      II.1.   INTRODUCERE
      
      Prezentul program conține o măsură de punere în aplicare pentru anul 2013.
      II.2.   ACHIZIȚII PUBLICE
      
      STUDIU PRIVIND PESTICIDELE ILEGALE ȘI CONTRAFĂCUTE CONȚINÂND O EVALUARE GENERALĂ A ACTIVITĂȚILOR DE CONTROL EFECTUATE DE CĂTRE AUTORITĂȚILE STATELOR MEMBRE ȘI A INFORMAȚIILOR PRIVIND COMERȚUL CU PESTICIDE ILEGALE ȘI CONTRAFĂCUTE
      TEMEIUL JURIDIC
      Articolul 76 alineatul (1) din Regulamentul (CE) nr. 1107/2009
      LINIE BUGETARĂ
      17 04 04 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un contract
      OBIECTUL CONTRACTELOR PREVĂZUTE (DACĂ ESTE POSIBIL):
      
                  —
               
               
                  evaluarea măsurilor de control existente aplicate de autoritățile statelor membre pentru produsele de protecție a plantelor și substanțele active, precum și pentru alte substanțe conținute în produsele de protecție a plantelor;
               
            
                  —
               
               
                  colectarea de informații privind comerțul cu pesticide ilegale și contrafăcute; și
               
            
                  —
               
               
                  evaluarea caracterului adecvat al cadrului de reglementare și al măsurilor și formularea de sugestii pentru îmbunătățire/de bune practici.
               
            IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Al treilea trimestru al anului 2013
      SUMĂ ORIENTATIVĂ PENTRU CEREREA DE OFERTE
      100 000 EUR
   
   
      ANEXA III
      
         Programul de lucru pentru 2013
      
      
         Regulamentul (CE) nr. 882/2004
      
      III.1.   INTRODUCERE
      
      Prezentul program conține trei măsuri de punere în aplicare pentru anul 2013. Pe baza articolului 66 alineatul (1) litera (c) din Regulamentul (CE) nr. 882/2004 referitor la sprijinul financiar al Uniunii pentru măsurile necesare pentru a asigura aplicarea regulamentului, alocarea bugetului și principalele acțiuni sunt următoarele:
      Pentru achiziții publice:
      
                  —
               
               
                  verificarea validității metodei de depistare EN 1785:2003 a CEN pentru produsele alimentare tratate prin ionizare: 60 000 EUR (punctul III.2.1);
               
            
                  —
               
               
                  studiu economic privind rezistența antimicrobiană, care urmează să fie elaborat de OCDE: 50 000 EUR (punctul III.2.2);
               
            
                  —
               
               
                  o contribuție orizontală la activitățile de comunicare legate de controlul alimentelor și al hranei pentru animale, în special pentru actualizarea părților relevante ale site-urilor internet, precum și pentru conceperea și crearea materialelor audiovizuale și tipărite: 203 582 EUR (punctul III.2.3);
               
            
                  —
               
               
                  comunicare privind sarcinile de inspecție ale OAV: 150 000 EUR (punctul III.2.4);
               
            
                  —
               
               
                  evaluarea impactului privind necesitatea de a stabili dispoziții ale UE privind sistemele de etichetare facultativă pentru produsele care nu conțin OMG-uri: 100 000 EUR (punctul III.2.5);
               
            
                  —
               
               
                  dezvoltarea unei metodologii comune pentru colectarea de informații de către statele membre privind consumul și utilizarea aditivilor alimentari și a aromelor în Uniunea Europeană: 150 000 EUR (punctul III.2.6);
               
            
                  —
               
               
                  o evaluare prealabilă externă a programelor prezentate de către laboratoarele de referință ale UE: 75 000 EUR (punctul III.2.7);
               
            
                  —
               
               
                  studiu în vederea colectării de date noi și existente pentru evaluarea impactului punerii în aplicare a Regulamentului (UE) nr. 619/2011 al Comisiei asupra pieței interne, precum și asupra operatorilor din sectorul furajelor și creșterii animalelor: 100 000 EUR (punctul III.2.8).
               
            III.2.   ACHIZIȚII PUBLICE
      
      Pachetul bugetar global rezervat pentru contractele de achiziții publice în anul 2013 se ridică la 694 000 EUR.
      III.2.1.   VERIFICAREA VALIDITĂȚII METODEI DE DEPISTARE EN 1785:2003 A CEN PENTRU PRODUSELE ALIMENTARE TRATATE PRIN IONIZARE
      TEMEIUL JURIDIC
      Articolul 66 alineatul (1) litera (c) din Regulamentul (CE) nr. 882/2004
      LINIE BUGETARĂ
      17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un acord administrativ
      OBIECTUL CONTRACTELOR PREVĂZUTE (DACĂ ESTE POSIBIL)
      Teste efectuate de către Centrul Comun de Cercetare (JRC) privind robustețea metodelor disponibile pentru detectarea markerilor de iradiere
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Primul semestru al anului 2013
      SUMĂ ORIENTATIVĂ PENTRU CEREREA DE OFERTE
      60 000 EUR
      III.2.2.   STUDIU ECONOMIC PRIVIND REZISTENȚA ANTIMICROBIANĂ, CARE URMEAZĂ SĂ FIE ELABORAT DE OCDE
      TEMEIUL JURIDIC
      Articolul 66 alineatul (1) litera (c) din Regulamentul (CE) nr. 882/2004
      LINIE BUGETARĂ
      17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un contract
      OBIECTUL CONTRACTELOR PREVĂZUTE (DACĂ ESTE POSIBIL)
      Actuala inițiativă de politică a Comisiei privind rezistența antimicrobiană ar trebui să fie sprijinită de o analiză economică care să pună în evidență impactul rezistenței antimicrobiene.
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Al doilea semestru al anului 2013
      SUMĂ ORIENTATIVĂ PENTRU CEREREA DE OFERTE
      50 000 EUR
      III.2.3.   O CONTRIBUȚIE ORIZONTALĂ LA ACTIVITĂȚILE DE COMUNICARE LEGATE DE CONTROLUL ALIMENTELOR ȘI AL HRANEI PENTRU ANIMALE, ÎN SPECIAL PENTRU ACTUALIZAREA PĂRȚILOR RELEVANTE ALE SITE-URILOR INTERNET, PRECUM ȘI PENTRU CONCEPEREA ȘI CREAREA MATERIALELOR AUDIOVIZUALE ȘI TIPĂRITE
      TEMEIUL JURIDIC
      Articolul 66 alineatul (1) litera (c) din Regulamentul (CE) nr. 882/2004
      LINIE BUGETARĂ
      17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Aproximativ 10 contracte de servicii care se bazează pe mai multe contracte-cadru
      OBIECTUL CONTRACTELOR PREVĂZUTE (DACĂ ESTE POSIBIL)
      O contribuție orizontală la activitățile de comunicare legate de controlul alimentelor și al hranei pentru animale, în special pentru actualizarea părților relevante ale site-urilor internet, precum și pentru conceperea și crearea de materiale audiovizuale și tipărite
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Pe perioada anului 2013
      SUMĂ ORIENTATIVĂ PENTRU CEREREA DE OFERTE
      203 582 EUR
      III.2.4.   COMUNICARE PRIVIND SARCINILE DE INSPECȚIE ALE OAV
      TEMEIUL JURIDIC
      Articolul 66 alineatul (1) litera (c) din Regulamentul (CE) nr. 882/2004
      LINIE BUGETARĂ
      17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Aproximativ 5 contracte specifice care se bazează pe mai multe contracte-cadru
      OBIECTUL CONTRACTELOR PREVĂZUTE
      Producerea de publicații și materiale promoționale legate de activitățile de inspecție
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Pe toată durata anului 2013
      SUMĂ ORIENTATIVĂ PENTRU CEREREA DE OFERTE
      150 000 EUR
      III.2.5.   EVALUAREA IMPACTULUI PRIVIND NECESITATEA DE A STABILI DISPOZIȚII ALE UE PRIVIND SISTEMELE DE ETICHETARE FACULTATIVĂ PENTRU PRODUSELE CARE NU CONȚIN OMG-URI
      TEMEIUL JURIDIC
      Articolul 66 alineatul (1) litera (c) din Regulamentul (CE) nr. 882/2004
      LINIE BUGETARĂ
      17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Unul sau mai multe contracte, în funcție de rezultatul actualului studiu lansat de către Comisie
      OBIECTUL CONTRACTELOR PREVĂZUTE (DACĂ ESTE POSIBIL)
      Colectarea datelor și evaluarea opțiunilor în sprijinul evaluării impactului abordărilor UE pentru armonizarea la nivelul UE a normelor de etichetare facultativă pentru produsele care nu conțin OMG-uri.
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Al doilea semestru al anului 2013
      SUMĂ ORIENTATIVĂ PENTRU CEREREA DE OFERTE
      100 000 EUR
      III.2.6.   DEZVOLTAREA UNEI METODOLOGII COMUNE PENTRU COLECTAREA DE INFORMAȚII DE CĂTRE STATELE MEMBRE PRIVIND CONSUMUL ȘI UTILIZAREA ADITIVILOR ALIMENTARI ȘI A AROMELOR ÎN UNIUNEA EUROPEANĂ
      TEMEIUL JURIDIC
      Articolul 29 din Regulamentul (CE) nr. 1333/2008 și articolul 23 din Regulamentul (CE) nr. 1334/2008
      LINIE BUGETARĂ
      17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Unul sau mai multe contracte
      OBIECTUL CONTRACTELOR PREVĂZUTE (DACĂ ESTE POSIBIL)
      
                  —
               
               
                  Colectarea de informații referitoare la actualele sisteme de monitorizare a aditivilor și aromelor alimentare
               
            
                  —
               
               
                  Identificarea nevoilor specifice ale Autorității Europene pentru Siguranța Alimentară
               
            
                  —
               
               
                  Formularea de orientări pentru o abordare la nivelul UE privind monitorizarea în materie de aditivi și arome alimentare
               
            IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Al doilea semestru al anului 2013
      SUMĂ ORIENTATIVĂ PENTRU CEREREA DE OFERTE
      150 000 EUR
      III.2.7.   O EVALUARE PREALABILĂ EXTERNĂ A PROGRAMELOR PREZENTATE PENTRU 2014 DE CĂTRE LABORATOARELE DE REFERINȚĂ ALE UE
      TEMEIUL JURIDIC
      Articolul 66 alineatul (1) litera (c) din Regulamentul (CE) nr. 882/2004
      LINIE BUGETARĂ
      17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Încheierea a cel puțin 15 contracte cu experți externi care urmează să fie selectați printr-o cerere de exprimare a interesului (Appel à Manifestation d'Intérêt — A.M.I.).
      OBIECTUL CONTRACTELOR PREVĂZUTE (DACĂ ESTE POSIBIL)
      LRUE ar trebui să prezinte programul de lucru pentru 2014 până la sfârșitul lunii septembrie 2013. Comisia va evalua aceste programe. Pot fi depuse programe pentru 44 de subiecte. Obiectivul este realizarea unei evaluări prealabile a unor programe de către experți externi.
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII
      Toamna anului 2013
      SUMĂ ORIENTATIVĂ A ACȚIUNII
      75 000 EUR
      III.2.8.   STUDIU ÎN VEDEREA COLECTĂRII DE DATE NOI ȘI EXISTENTE PENTRU EVALUAREA IMPACTULUI PUNERII ÎN APLICARE A REGULAMENTULUI (UE) NR. 619/2011 AL COMISIEI ASUPRA PIEȚEI INTERNE, PRECUM ȘI ASUPRA OPERATORILOR DIN SECTORUL FURAJELOR ȘI CREȘTERII ANIMALELOR
      TEMEIUL JURIDIC
      Articolul 66 alineatul (1) litera (c) din Regulamentul (CE) nr. 882/2004
      LINIE BUGETARĂ
      17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Încheierea unui contract specific de servicii
      OBIECTUL CONTRACTELOR PREVĂZUTE (DACĂ ESTE POSIBIL)
      Colectarea și analiza de date de la toate părțile interesate cu privire la impactul probabil al extinderii sau nu a domeniului de aplicare al Regulamentului (UE) nr. 619/2011 al Comisiei la produsele alimentare, în vederea pregătirii pentru o evaluare a impactului
      IMPLEMENTARE
      Centralizată directă
      CALENDAR ORIENTATIV PENTRU LANSAREA PROCEDURII
      Toamna anului 2013
      SUMĂ ORIENTATIVĂ A ACȚIUNII
      100 000 EUR